CELEX: 32019R0359
Language: fi
Date: 2018-12-13 00:00:00
Title: Komission delegoitu asetus (EU) 2019/359, annettu 13 päivänä joulukuuta 2018, Euroopan parlamentin ja neuvoston asetuksen (EU) 2015/2365 täydentämisestä kauppatietorekisterien rekisteröintiä ja rekisteröinnin laajentamista koskevien hakemusten yksityiskohtia koskevilla teknisillä sääntelystandardeilla (ETA:n kannalta merkityksellinen teksti.)

22.3.2019   
               
               
                  FI
               
               
                  Euroopan unionin virallinen lehti
               
               
                  L 81/45
               
            
         KOMISSION DELEGOITU ASETUS (EU) 2019/359,
         annettu 13 päivänä joulukuuta 2018,
         Euroopan parlamentin ja neuvoston asetuksen (EU) 2015/2365 täydentämisestä kauppatietorekisterien rekisteröintiä ja rekisteröinnin laajentamista koskevien hakemusten yksityiskohtia koskevilla teknisillä sääntelystandardeilla
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon arvopapereilla toteutettavien rahoitustoimien ja uudelleenkäytön raportoinnista ja läpinäkyvyydestä sekä asetuksen (EU) N:o 648/2012 muuttamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2365 (1) ja erityisesti sen 5 artiklan 7 kohdan,
         sekä katsoo seuraavaa:
         
                     (1)
                  
                  
                     Olisi vahvistettava säännöt, joissa täsmennetään Euroopan arvopaperimarkkinaviranomaiselle, jäljempänä ’EAMV’, kauppatietorekisterin rekisteröintiä tai rekisteröinnin laajentamista koskevassa hakemuksessa annettavat tiedot.
                  
               
                     (2)
                  
                  
                     Kattavien ja luotettavien puitteiden luominen kauppatietorekisterien rekisteröintiä ja rekisteröinnin laajentamista varten on olennaisen tärkeää asetuksen (EU) 2015/2365 tavoitteiden saavuttamiseksi ja kauppatietorekisterin toimintojen tehokkaan tarjoamisen varmistamiseksi.
                  
               
                     (3)
                  
                  
                     Kun sovelletaan asetusta (EU) 2015/2365, kauppatietorekisterien rekisteröintiä ja rekisteröinnin laajentamista koskevien sääntöjen ja standardien olisi perustuttava olemassa oleviin infrastruktuureihin, toimintaprosesseihin ja esitysmuotoihin, jotka on otettu käyttöön johdannaissopimusten kauppatietorekistereihin ilmoittamisen osalta, jotta markkinatoimijoille aiheutuvat ylimääräiset toimintakustannukset olisivat mahdollisimman pienet.
                  
               
                     (4)
                  
                  
                     Komission delegoidun asetuksen (EU) N:o 150/2013 (2) säännösten soveltamisesta saatu kokemus osoittaa, että asetuksen (EU) N:o 648/2012 mukaiset kauppatietorekisterien rekisteröintiä koskevat säännökset muodostavat vakaan perustan kauppatietorekisterien rekisteröintikehyksen muodostamiselle asetuksen (EU) 2015/2365 mukaisesti. Tämän kehyksen lujittamiseksi tässä asetuksessa olisi otettava huomioon alan muuttuva luonne.
                  
               
                     (5)
                  
                  
                     Kauppatietorekisteriksi rekisteröintiä koskevassa hakemuksessa olisi oltava tiedot rekisterin sisäisen valvonnan rakenteesta ja hallintoelinten riippumattomuudesta, jotta EAMV pystyy arvioimaan, varmistetaanko hallinnointi- ja ohjausjärjestelmän rakenteella kauppatietorekisterin riippumattomuus ja ovatko kyseinen rakenne ja raportointirutiinit riittävät varmistamaan asetuksessa (EU) 2015/2365 säädettyjen kauppatietorekistereitä koskevien vaatimusten noudattaminen. Rekisteröintihakemuksessa olisi oltava yksityiskohtaiset tiedot asianomaisista sisäisen valvonnan menetelmistä ja rakenteista, sisäisen tarkastuksen toiminnosta sekä tarkastussuunnitelma, jotta EAMV voi arvioida, miten nämä tekijät edistävät kauppatietorekisterin tehokasta toimintaa.
                  
               
                     (6)
                  
                  
                     Silloin kun kauppatietorekisteri toimii sivuliikkeiden kautta, sivuliikkeet eivät ole erillisiä oikeushenkilöitä. Niitä koskevat erilliset tiedot olisi kuitenkin toimitettava, jotta EAMV voi selkeästi määrittää sivuliikkeiden aseman kauppatietorekisterin organisaatiorakenteessa, arvioida sivuliikkeiden ylimmän johdon soveltuvuuden ja tarkoituksenmukaisuuden sekä arvioida, ovatko käytössä olevat valvontamenetelmät, vaatimuksenmukaisuutta valvova toiminto ja muut toiminnot riittävän vahvoja sivuliikkeiden riskien tehokkaan tunnistamisen, arvioimisen ja hallitsemisen kannalta.
                  
               
                     (7)
                  
                  
                     Jotta EAMV voisi arvioida hakijana olevan kauppatietorekisterin hallituksen jäsenten ja ylimmän johdon hyvää mainetta, kokemusta ja osaamista, tämän olisi esitettävä tarkoituksenmukaiset tiedot kyseisistä henkilöistä, kuten kyseisten henkilöiden ansioluettelot, tiedot mahdollisista rikostuomioista, oma ilmoitus hyvästä maineesta ja ilmoitus mahdollisista eturistiriidoista.
                  
               
                     (8)
                  
                  
                     Rekisteröintihakemuksen olisi sisällettävä tiedot, jotka osoittavat, että hakijalla on tarvittavat rahoitusvarat tehtäviensä hoitamiseksi kauppatietorekisterinä keskeytyksettä ja tehokkaat liiketoiminnan jatkuvuutta koskevat järjestelyt.
                  
               
                     (9)
                  
                  
                     Asetuksen (EU) 2015/2365 5 artiklan 2 kohdassa edellytetään, että kauppatietorekisterien on tarkastettava mainitun asetuksen 4 artiklan mukaisesti ilmoitettujen tietojen täydellisyys ja oikeellisuus. Jotta kauppatietorekisteri voidaan rekisteröidä tai sille voidaan myöntää asetuksen (EU) 2015/2365 mukainen rekisteröinnin laajentaminen, sen olisi osoitettava, että sillä on vakiintuneet järjestelmät ja menettelyt, joilla varmistetaan, että arvopapereilla toteutettavia rahoitustoimia koskevat tiedot ovat täydellisiä ja paikkansapitäviä.
                  
               
                     (10)
                  
                  
                     Yhteisten resurssien käyttäminen kauppatietorekisterissä yhtäältä arvopapereilla toteutettavien rahoitustoimien raportointipalveluihin ja toisaalta oheispalveluihin tai johdannaisraportointipalveluihin saattaa johtaa operatiivisten riskien leviämiseen eri palvelujen välillä. Tietojen validointi, täsmäyttäminen, käsittely ja rekisterinpito saattavat edellyttää tehokasta toiminnallista erottamista riskien leviämisen estämiseksi, mutta sellaiset käytänteet kuin yhteinen alkuvaihe eri järjestelmille, viranomaisten pääsy tietoihin yhteisen yhteyspisteen kautta taikka saman henkilöstön työskenteleminen myynnissä, vaatimusten noudattamisessa tai asiakasneuvonnassa saattavat olla häiriöiden leviämisen kannalta vähemmän alttiita, eivätkä ne välttämättä edellytä toiminnallista eriyttämistä. Sen vuoksi kauppatietorekisterien olisi vahvistettava liiketoiminnan eri osa-alueilla käytettävien resurssien, järjestelmien tai menettelyjen asianmukainen toiminnallinen eriyttäminen, myös silloin, kun kyseiset liiketoiminnan osa-alueet käsittävät sellaisten palvelujen tarjoamisen, joihin sovelletaan muuta unionin tai kolmannen maan lainsäädäntöä, ja varmistettava, että EAMV:lle toimitetaan rekisteröintiä tai rekisteröinnin laajentamista koskevassa hakemuksessa yksityiskohtaiset ja selkeät tiedot kauppatietorekisterin tarjoamista, asetuksen (EU) 2015/2365 mukaisten kauppatietorekisteripalvelujen ydintoimintojen ulkopuolisista oheispalveluista tai muista liiketoiminnan osa-alueista.
                  
               
                     (11)
                  
                  
                     Kauppatietorekisterien tietoteknisten järjestelmien vakaus, häiriönsietokyky ja suojaaminen ovat olennaisen tärkeitä, jotta voidaan varmistaa asetuksen (EU) 2015/2365 tavoitteiden noudattaminen. Sen vuoksi kauppatietorekisterien olisi annettava kattavia ja yksityiskohtaisia tietoja näistä järjestelmistä, jotta EAMV voi arvioida kauppatietorekisterien tietoteknisten järjestelmien vakauden ja häiriönsietokyvyn. Kun kauppatietorekisterin tarjoaminen ulkoistetaan kolmansille osapuolille joko konsernin tasolla tai sen ulkopuolella, kauppatietorekisterin olisi annettava yksityiskohtaiset tiedot olennaisista ulkoistamisjärjestelyistä, jotta voidaan arvioida rekisteröinnin ehtojen noudattamista, mukaan lukien tiedot mahdollisista palvelutasosopimuksista, mittareista ja siitä, miten näitä mittareita tosiasiallisesti seurataan. Kauppatietorekisterien olisi myös toimitettava tiedot mekanismeista ja tarkastuksista, joita ne käyttävät hallitakseen tehokkaasti mahdollisia kyberriskejä ja suojatakseen tallentamiaan tietoja kyberhyökkäyksiltä.
                  
               
                     (12)
                  
                  
                     Erityyppiset käyttäjät voivat tehdä ilmoituksia tietojen tallentamiseksi kauppatietorekisteriin sekä saada tietoihin pääsyn ja muuttaa niitä. Kauppatietorekisterin olisi määriteltävä selkeästi erityyppisten käyttäjien ominaisuudet sekä oikeudet ja velvollisuudet, ja ne olisi toimitettava osana rekisteröintiä koskevaa hakemusta. Kauppatietorekisterien toimittamissa tiedoissa olisi myös selkeästi yksilöitävä käytettävissä olevat eri pääsyluokat. Tietojen luottamuksellisuuden varmistamiseksi ja sen varmistamiseksi, että tiedot ovat myös kolmansien osapuolten saatavilla, kauppatietorekisterin olisi annettava tietoja siitä, miten se varmistaa, että ainoastaan ne tiedot, joista asianomaiset vastapuolet ovat antaneet nimenomaisen, peruutettavissa olevan ja vapaan suostumuksensa, annetaan kolmansien osapuolten saataville. Kauppatietorekisterin olisi myös annettava hakemuksessaan tietoja niistä kanavista ja mekanismeista, joita käytetään tietojen julkistamiseen kauppatietorekisteriin pääsyä koskevista säännöistä, jotta sen palveluiden käyttäjät voivat tehdä tietoon perustuvan päätöksen.
                  
               
                     (13)
                  
                  
                     Kauppatietorekisterien tarjoamiin palveluihin liittyvät maksut ovat keskeisiä tietoja, joiden avulla markkinatoimijat voivat tehdä tietoihin perustuvia valintoja, ja sen vuoksi ne olisi mainittava kauppatietorekisterin rekisteröintihakemuksessa.
                  
               
                     (14)
                  
                  
                     Koska markkinatoimijat ja viranomaiset ovat riippuvaisia kauppatietorekistereissä olevista tiedoista, kauppatietorekisterin rekisteröintihakemuksessa olisi selkeästi oltava kuvattuna tiukat ja tehokkaat toimintaa ja rekisterinpitoa koskevat järjestelyt. Jotta voidaan osoittaa, miten kauppatietorekisteriin tallennettujen tietojen luottamuksellisuus ja suoja varmistetaan, sekä mahdollistetaan tietojen jäljitettävyys, rekisteröintihakemukseen on sisällytettävä erityinen viittaus raportointilokin perustamisesta.
                  
               
                     (15)
                  
                  
                     Jotta voidaan saavuttaa asetuksen (EU) 2015/2365 tavoitteet, jotka koskevat arvopapereilla toteutettavien rahoitustoimien avoimuutta, kauppatietorekisterien olisi osoitettava, että ne soveltavat pääsymenettelyyn ehtoja ja edellytyksiä komission delegoidun asetuksen (EU) 2019/357 (3) mukaisesti, että viranomaisille toimitettavien tietojen eheys on varmistettu ja että kauppatietorekisterit ovat sellaisessa asemassa, jossa ne voivat tarjota pääsyn tietoihin asiaa koskevan komission delegoidun asetuksen (EU) 2019/358 (4) mukaisesti.
                  
               
                     (16)
                  
                  
                     On olennaisen tärkeää, että kauppatietorekisterit tosiasiallisesti maksavat rekisteröintimaksut hakemuksen tehdessään jotta EAMV voi kattaa kauppatietorekisterin rekisteröintiin tai rekisteröinnin laajentamiseen liittyvät välttämättömät kustannukset.
                  
               
                     (17)
                  
                  
                     Olisi vahvistettava rekisteröinnin laajentamista koskeva yksinkertaistettu hakumenettely, jotta asetuksen (EU) N:o 648/2012 mukaisesti jo rekisteröityjen kauppatietorekisterien rekisteröintiä voidaan laajentaa asetuksen (EU) 2015/2365 mukaisesti. Päällekkäisten vaatimusten välttämiseksi kauppatietorekisterin rekisteröinnin laajentamisen yhteydessä annettaviin tietoihin olisi sisällyttävä yksityiskohtaiset tiedot mukautuksista, jotka ovat tarpeen sen varmistamiseksi, että kauppatietorekisteri täyttää asetuksen (EU) 2015/2365 vaatimukset.
                  
               
                     (18)
                  
                  
                     Tämä asetus perustuu Euroopan valvontaviranomaisen (Euroopan arvopaperimarkkinaviranomainen) perustamisesta 24 päivänä marraskuuta 2010 annetun Euroopan parlamentin ja neuvoston asetuksen (EU) N:o 1095/2010 (5) 10 artiklassa säädetyn menettelyn mukaisesti teknisten sääntelystandardien luonnoksiin, jotka Euroopan arvopaperimarkkinaviranomainen on toimittanut komissiolle.
                  
               
                     (19)
                  
                  
                     EAMV on myös järjestänyt avoimia julkisia kuulemisia kyseisistä teknisten sääntelystandardien luonnoksista, analysoinut mahdollisia asiaan liittyviä kustannuksia ja hyötyjä sekä pyytänyt lausunnon asetuksen (EU) N:o 1095/2010 37 artiklalla perustetulta arvopaperimarkkina-alan osallisryhmältä,
                  
               ON HYVÄKSYNYT TÄMÄN ASETUKSEN:
         
            1 artikla
            Arvopapereilla toteutettavien rahoitustoimien yksilöiminen, oikeudellinen asema ja tyypit
            
               1.   Sovellettaessa asetuksen (EU) 2015/2365 5 artiklan 5 kohdan a alakohtaa kauppatietorekisterin rekisteröintihakemuksen on sisällettävä seuraavat tiedot:
               
                           a)
                        
                        
                           hakijan toiminimi ja virallinen osoite unionissa;
                        
                     
                           b)
                        
                        
                           hakemuksen esittämispäivänä voimassa oleva ote asianmukaisesta kauppa- tai tuomioistuinrekisteristä tai muunlainen oikeaksi todistettu todiste hakijan perustamispaikasta ja liiketoiminnan laajuudesta;
                        
                     
                           c)
                        
                        
                           tiedot arvopapereilla toteutettavien rahoitustoimien tyypeistä, joiden osalta hakija hakee rekisteröintiä;
                        
                     
                           d)
                        
                        
                           onko hakijan sijoittautumisjäsenvaltion toimivaltainen viranomainen myöntänyt sille toimiluvan tai rekisteröinyt sen, ja jos on, viranomaisen nimi ja toimilupaan tai rekisteröintiin mahdollisesti liittyvä viitenumero;
                        
                     
                           e)
                        
                        
                           perustamiskirja ja tarvittaessa muut lakisääteiset asiakirjat siitä, että hakija aikoo tarjota kauppatietorekisteripalveluja;
                        
                     
                           f)
                        
                        
                           pöytäkirja kokouksesta, jossa hakijan hallitus hyväksyi hakemuksen;
                        
                     
                           g)
                        
                        
                           vaatimustenmukaisuudesta vastaavan henkilön nimi / vastaavien henkilöiden nimet ja yhteystiedot tai muun mahdollisen, hakijan vaatimuksenmukaisuuden arvioinnissa mukana olevan henkilöstön nimet ja yhteystiedot;
                        
                     
                           h)
                        
                        
                           toimintasuunnitelma, mukaan luettuina tiedot siitä, missä pääasiallista liiketoimintaa harjoitetaan;
                        
                     
                           i)
                        
                        
                           tiedot tytäryrityksistä ja tarvittaessa konsernirakenteesta;
                        
                     
                           j)
                        
                        
                           kauppatietorekisterinä toimimisen ohella muut mahdolliset tehtävät, joita hakija tarjoaa tai aikoo tarjota;
                        
                     
                           k)
                        
                        
                           mahdolliset tiedot kaikista vireillä olevista tuomioistuin-, hallinto-, välimies- tai muista oikeudenkäyntimenettelyistä – niiden luonteesta riippumatta – joissa hakija voi olla osallisena, etenkin verotus- ja maksukyvyttömyysasioissa, ja joista voi aiheutua merkittäviä taloudellisia kustannuksia tai maineelle haittaa, tai jo ratkaistuista menettelyistä, joilla voi edelleen olla merkittävä vaikutus kauppatietorekisterin kustannuksiin.
                        
                     
            
               2.   EAMV:n pyynnöstä hakijoiden on myös toimitettava lisätietoja rekisteröintihakemuksen käsittelyn aikana, jos tällaisia tietoja tarvitaan, jotta voitaisiin arvioida hakijoiden kykyä noudattaa asetuksen (EU) 2015/2365 III luvussa asetettuja vaatimuksia ja jotta EAMV voi asianmukaisesti tulkita ja analysoida toimitettavia tai jo toimitettuja asiakirjoja.
            
            
               3.   Jos hakija katsoo, että jokin tämän asetuksen vaatimuksista ei ole siihen sovellettavissa, sen on selvästi mainittava kyseinen vaatimus hakemuksessaan ja myös selostettava, miksi tällainen vaatimus ei koske sitä.
            
         
         
            2 artikla
            Toimintatavat ja menettelyt
            Silloin kun tiedot toimintatavoista ja menettelyistä toimitetaan osana hakemusta, hakijan on varmistettava, että hakemus sisältää seuraavat tiedot:
            
                        a)
                     
                     
                        ilmoitus siitä, että hallitus hyväksyy toimintatavat, että ylin johto hyväksyy menettelyt ja että ylin johto on vastuussa toimintatapojen ja menettelyiden täytäntöönpanosta ja ylläpidosta;
                     
                  
                        b)
                     
                     
                        kuvaus siitä, miten toimintatavoista ja menettelyistä sisäinen tiedottaminen on hakijalla järjestetty, miten toimintatapojen noudattaminen on varmistettu ja miten sitä valvotaan päivittäin ja kuka tai ketkä ovat tästä vastuussa;
                     
                  
                        c)
                     
                     
                        mahdolliset asiakirjat, joista ilmenee, että palvelukseen otettu henkilöstö ja asianomaisia tehtäviä hoitava henkilöstö tuntevat toimintatavat ja menettelyt;
                     
                  
                        d)
                     
                     
                        kuvaus toimintatapojen ja menettelyjen rikkomisen vuoksi toteutettavista toimenpiteistä;
                     
                  
                        e)
                     
                     
                        ilmoitus siitä, millaista menettelyä noudatetaan raportoitaessa EAMV:lle toimintatapojen tai menettelyjen olennaisesta rikkomisesta, joka voi johtaa alkuperäisen rekisteröinnin edellytysten rikkomiseen.
                     
                  
         
            3 artikla
            Kauppatietorekisterin omistus
            
               1.   Kauppatietorekisterin rekisteröintihakemuksen on sisällettävä seuraavat tiedot:
               
                           a)
                        
                        
                           luettelo henkilöistä tai yhteisöistä, joilla on suoraan tai välillisesti omistuksessaan vähintään 5 prosenttia hakijan pääomasta tai äänioikeuksista tai joiden omistusosuus tekee mahdolliseksi vaikuttaa merkittävällä tavalla hakijan johtamiseen;
                        
                     
                           b)
                        
                        
                           luettelo kaikista yrityksistä, joissa a alakohdassa tarkoitetuilla henkilöillä on omistuksessaan vähintään 5 prosenttia pääomasta tai äänioikeuksista tai joiden johtamiseen nämä henkilöt vaikuttavat merkittävällä tavalla.
                        
                     
            
               2.   Kun hakijalla on emoyritys, hakijan on
               
                           a)
                        
                        
                           ilmoitettava emoyrityksen virallinen osoite;
                        
                     
                           b)
                        
                        
                           ilmoitettava, onko emoyrityksellä toimilupa tai onko se rekisteröity ja kuuluu valvonnan piiriin, ja jos näin on, mainittava mahdollinen viitenumero ja vastuullisen valvontaviranomaisen nimi.
                        
                     
         
         
            4 artikla
            Omistuskaavio
            
               1.   Kauppatietorekisterin rekisteröintihakemuksen on sisällettävä kaavio, josta käyvät ilmi emoyrityksen, tytäryritysten ja kaikkien muiden osakkuusyhteisöjen ja sivuliikkeiden väliset omistusyhteydet.
            
            
               2.   Edellä 1 kohdassa tarkoitetussa kaaviossa esitetyistä yrityksistä on mainittava niiden täydellinen nimi, oikeudellinen asema ja virallinen osoite.
            
         
         
            5 artikla
            Organisaatiokaavio
            
               1.   Kauppatietorekisterin rekisteröintihakemuksen on sisällettävä organisaatiokaavio, jossa esitetään hakijan organisaatiorakenne, myös mahdollisten oheispalvelujen organisaatiorakenne.
            
            
               2.   Kaavion on sisällettävä tiedot kaikista henkilöistä, jotka vastaavat kustakin merkittävästä tehtävästä, mukaan lukien ylin johto ja sivuliikkeiden toimintaa johtavat henkilöt.
            
         
         
            6 artikla
            Hallinnointi- ja ohjausjärjestelmä
            
               1.   Kauppatietorekisterin rekisteröintihakemuksen on sisällettävä tiedot hakijan sisäisistä hallinnointi- ja ohjausjärjestelmää koskevista toimintatavoista sekä menettelyistä ja tehtävänmäärityksistä, joita sovelletaan sen ylimpään johtoon, mukaan lukien hallitus, toimivaan johtoon kuulumattomat jäsenet sekä valiokunnat, jos sellaisia on perustettu.
            
            
               2.   Kyseisten tietojen on sisällettävä kuvaus ylimmän johdon ja hallituksen jäsenten valintamenettelystä, nimeämisestä, tulosarvioinnista ja tehtävästä poistosta.
            
            
               3.   Kun hakija noudattaa hallinnointi- ja ohjausjärjestelmää koskevia tunnustettuja käytännesääntöjä, sen esittämässä kauppatietorekisterin rekisteröintihakemuksessa on mainittava nämä käytännesäännöt ja selitettävä kaikki tilanteet, joissa se ei noudata niitä.
            
         
         
            7 artikla
            Sisäinen valvonta
            
               1.   Kauppatietorekisterin rekisteröintihakemuksen on sisällettävä yksityiskohtaiset tiedot hakijan sisäisestä valvontajärjestelmästä, mukaan lukien tiedot vaatimuksenmukaisuutta valvovasta toiminnosta, riskinarvioinnista, sisäisen valvonnan menetelmistä ja sisäisen tarkastuksen toimintoa koskevista järjestelyistä.
            
            
               2.   Edellä olevassa 1 kohdassa tarkoitettuihin yksityiskohtaisiin tietoihin sisältyvät
               
                           a)
                        
                        
                           hakijan sisäisen valvonnan toimintatavat ja menettelyt, jotka liittyvät niiden johdonmukaiseen ja tehokkaaseen täytäntöönpanoon;
                        
                     
                           b)
                        
                        
                           mahdolliset toimintatavat, menettelyt ja käsikirjat, jotka koskevat hakijan järjestelmien riittävyyden ja tehokkuuden seurantaa ja arviointia;
                        
                     
                           c)
                        
                        
                           mahdolliset toimintatavat, menettelyt ja käsikirjat, jotka koskevat hakijan tietojenkäsittelyjärjestelmien valvontaa ja turvaamista;
                        
                     
                           d)
                        
                        
                           olennaisten sisäisen valvonnan havaintojen arvioinnista vastaavien sisäisten elinten henkilöllisyys.
                        
                     
            
               3.   Kauppatietorekisterin rekisteröintihakemuksen on sisällettävä seuraavat tiedot hakijan sisäisen tarkastuksen toiminnosta:
               
                           a)
                        
                        
                           mahdollisen sisäisen tarkastusvaliokunnan kokoonpano, toimivallat ja vastuut;
                        
                     
                           b)
                        
                        
                           sisäisen tarkastuksen toiminnon säännöt, menetelmät, normit ja menettelyt;
                        
                     
                           c)
                        
                        
                           selvitys siitä, miten sisäisen tarkastuksen sääntöjä, menetelmiä ja menettelyjä kehitetään ja miten niitä sovelletaan ottaen huomioon hakijan toiminnan luonne ja laajuus, monimutkaisuus ja riskit;
                        
                     
                           d)
                        
                        
                           hakemuksen esittämispäivän jälkeisiä kolmea vuotta koskeva työsuunnitelma, jossa käsitellään hakijan toiminnan luonnetta ja laajuutta, monimutkaisuutta ja riskejä.
                        
                     
         
         
            8 artikla
            Säännöstenmukaisuus
            Kauppatietorekisterin rekisteröintihakemuksen on sisällettävä seuraavat tiedot toimintatavoista ja menettelyistä, joilla hakija varmistaa asetuksen (EU) 2015/2365 noudattamisen:
            
                        a)
                     
                     
                        kuvaus vaatimustenmukaisuudesta vastaavien henkilöiden ja vaatimustenmukaisuuden arvioinnissa mukana olevan muun mahdollisen henkilöstön tehtävistä, mukaan lukien se, miten varmistetaan vaatimustenmukaisuutta valvovan toiminnon riippumattomuus yrityksen muusta toiminnasta;
                     
                  
                        b)
                     
                     
                        sisäiset toimintatavat ja menettelyt, joilla varmistetaan, että hakija, mukaan lukien sen johto ja työntekijät, noudattaa kaikkia asetuksen (EU) 2015/2365 säännöksiä, myös kuvaus hallituksen ja ylimmän johdon tehtävistä;
                     
                  
                        c)
                     
                     
                        vaatimustenmukaisuudesta vastaavien henkilöiden tai muun mahdollisen, hakijan vaatimuksenmukaisuuden arvioinnissa mukana olevan henkilöstön laatima tuorein sisäinen raportti, jos se on saatavilla.
                     
                  
         
            9 artikla
            Ylin johto ja hallituksen jäsenet
            Kauppatietorekisterin rekisteröintihakemuksen on sisällettävä seuraavat tiedot kustakin ylimmän johdon ja hallituksen jäsenestä:
            
                        a)
                     
                     
                        jäljennös ansioluettelosta;
                     
                  
                        b)
                     
                     
                        yksityiskohtaiset tiedot tietotekniikan hallinnoinnissa, toiminnassa ja kehittämisessä saadusta tietämyksestä ja kokemuksesta;
                     
                  
                        c)
                     
                     
                        yksityiskohtaiset tiedot mahdollisista rikostuomioista, jotka liittyvät finanssi- tai datapalvelujen tarjoamiseen taikka petoksiin tai kavalluksiin, erityisesti virallisen todistuksen muodossa, jos sellainen on saatavilla asianomaisessa jäsenvaltiossa;
                     
                  
                        d)
                     
                     
                        hyvästä maineesta finanssi- tai datapalvelujen tarjoamisessa annettava oma ilmoitus, jossa kukin ylimmän johdon ja hallituksen jäsen ilmoittaa, onko
                        
                                    i)
                                 
                                 
                                    hänet tuomittu rikoksesta, joka liittyy finanssi- tai datapalvelujen tarjoamiseen taikka petoksiin tai kavalluksiin;
                                 
                              
                                    ii)
                                 
                                 
                                    sääntelyviranomaisen, viranomaisen tai valtion viraston käynnistämässä kurinpidollisessa tutkinnassa tehty hänelle vastainen päätös tai onko hän tällaisen vielä keskeneräisen tutkinnan kohteena;
                                 
                              
                                    iii)
                                 
                                 
                                    tuomioistuimessa tehty hänelle vastainen ratkaisu siviilioikeudellisessa menettelyssä, joka liittyy finanssi- tai datapalvelujen tarjoamiseen taikka epäasianmukaiseen käytökseen tai petokseen yrityksen johtamisen yhteydessä;
                                 
                              
                                    iv)
                                 
                                 
                                    hän kuulunut sellaisen yrityksen ylimpään johtoon tai hallitukseen, jonka rekisteröinnin tai toimiluvan sääntelyelin on peruuttanut;
                                 
                              
                                    v)
                                 
                                 
                                    häneltä evätty oikeus harjoittaa toimintaa, joka edellyttää sääntelyelimen myöntämää rekisteröintiä tai toimilupaa;
                                 
                              
                                    vi)
                                 
                                 
                                    hän ollut mukana sellaisen yrityksen hallituksessa tai ylimmässä johdossa, joka asetettiin maksukyvyttömyys- tai likvidaatiomenettelyyn sinä aikana, kun kyseinen henkilö oli sidoksissa yritykseen, tai yhden vuoden kuluessa siitä, kun henkilön sidonnaisuus yritykseen päättyi;
                                 
                              
                                    vii)
                                 
                                 
                                    hän kuulunut sellaisen yrityksen ylimpään johtoon tai hallitukseen, jonka osalta sääntelyelin teki sille vastaisen päätöksen tai jolle se määräsi seuraamuksen;
                                 
                              
                                    viii)
                                 
                                 
                                    viranomainen, sääntelyelin tai ammattialajärjestö määrännyt hänelle sakkoja, keskeyttänyt hänen toimintansa, mitätöinyt hänen asemansa tai määrännyt hänelle muun seuraamuksen liittyen petoksiin tai kavalluksiin tai finanssi- tai datapalvelujen tarjoamiseen;
                                 
                              
                                    ix)
                                 
                                 
                                    hänet erotettu johto- tai hallintotehtävistä taikka sanottu irti työtehtävistä tai muista tehtävistä yrityksessä virheen tai väärinkäytöksen vuoksi;
                                 
                              
                  
                        e)
                     
                     
                        ilmoitus mahdollisista eturistiriidoista, joita ylimmällä johdolla ja hallituksen jäsenillä voi olla tehtäviensä hoidossa, ja siitä, miten näitä eturistiriitoja hallinnoidaan.
                     
                  
         
            10 artikla
            Henkilöstöä koskevat toimintatavat ja menettelyt
            Kauppatietorekisterin rekisteröintihakemuksen on sisällettävä seuraavat tiedot:
            
                        a)
                     
                     
                        jäljennös ylimmän johdon, hallituksen jäsenten ja hakijan riski- ja valvontatoiminnoissa mukana olevan henkilöstön palkka- ja palkkiopolitiikasta;
                     
                  
                        b)
                     
                     
                        kuvaus hakijan toteuttamista toimenpiteistä, joilla vähennetään liiallisesta turvautumisesta yksittäisiin työntekijöihin aiheutuvaa riskiä.
                     
                  
         
            11 artikla
            Soveltuvuus ja tarkoituksenmukaisuus
            Kauppatietorekisterin rekisteröintihakemuksen on sisällettävä seuraavat tiedot hakijan henkilöstöstä:
            
                        a)
                     
                     
                        yleinen luettelo kauppatietorekisterin suoraan palvelukseen ottamasta henkilöstöstä, mukaan lukien kunkin työntekijän tehtävät ja pätevyys;
                     
                  
                        b)
                     
                     
                        erityinen kuvaus tietotekniikasta vastaavasta kauppatietorekisterin palvelujen tarjoamiseksi suoraan palkatusta henkilöstöstä, mukaan lukien kunkin työntekijän tehtävät ja pätevyys;
                     
                  
                        c)
                     
                     
                        kuvaus kunkin sellaisen henkilön tehtävistä ja pätevyydestä, joka vastaa sisäisestä tarkastuksesta, sisäisestä valvonnasta, vaatimustenmukaisuudesta ja riskinarvioinnista;
                     
                  
                        d)
                     
                     
                        asianomaisia tehtäviä hoitavan oman henkilöstön ja ulkoistamisjärjestelyn nojalla toimivan henkilöstön henkilöllisyys;
                     
                  
                        e)
                     
                     
                        yksityiskohtaiset tiedot hakijan toimintatapoja ja menettelyjä sekä kauppatietorekisterin liiketoimintaa koskevasta koulutuksesta, mukaan lukien mahdollinen tutkinto tai muunlainen virallinen arviointi, jota henkilöstöltä edellytetään kauppatietorekisterin toimien harjoittamiseksi.
                     
                  Edellä b alakohdassa tarkoitettuun kuvaukseen on sisällyttävä vähintään yhden tietotekniikasta vastaavan kokeneen henkilöstön jäsenen antama kirjallinen todiste tietotekniikasta hankitusta tutkintotodistuksesta ja kokemuksesta.
         
         
            12 artikla
            Tilinpäätökset ja liiketoimintasuunnitelmat
            
               1.   Kauppatietorekisterin rekisteröintihakemuksen on sisällettävä seuraavat hakijaa koskevat rahoitukseen ja liiketoimintaan liittyvät tiedot:
               
                           a)
                        
                        
                           tilinpäätöskokonaisuus, joka on laadittu Euroopan parlamentin ja neuvoston asetuksen (EY) N:o 1606/2002 3 artiklan mukaisesti hyväksyttyjä kansainvälisiä standardeja noudattaen (6);
                        
                     
                           b)
                        
                        
                           kun hakijan tilinpäätöksille on tehtävä Euroopan parlamentin ja neuvoston direktiivin 2006/43/EY (7) 2 artiklan 1 kohdassa tarkoitettu lakisääteinen tilintarkastus, tilinpäätöksiin on sisällyttävä vuotuista ja konsolidoitua tilinpäätöstä koskeva tilintarkastuskertomus;
                        
                     
                           c)
                        
                        
                           jos hakija on tarkastettava yhteisö, ulkopuolisen tarkastajan nimi ja kansallinen rekisterinumero.
                        
                     
            
               2.   Kauppatietorekisterin rekisteröintihakemuksen on sisällettävä rahoitukseen liittyvä liiketoimintasuunnitelma, joka sisältää kauppatietorekisteripalvelujen tarjoamiseksi erilaisia liiketoimintaskenaarioita vähintään kolmen vuoden viitekaudelta ja joka sisältää seuraavat lisätiedot:
               
                           a)
                        
                        
                           raportoinnin odotettu taso liiketoimien määränä mitattuna;
                        
                     
                           b)
                        
                        
                           asiaankuuluvat kiinteät ja muuttuvat kustannukset, jotka liittyvät asetuksen (EU) 2015/2365 mukaisten kauppatietorekisteripalvelujen tarjoamiseen;
                        
                     
                           c)
                        
                        
                           havaitusta perustoimintaskenaariosta poikkeavat vähintään 20 prosentin positiiviset ja negatiiviset vaihtelut.
                        
                     
            
               3.   Jos 1 kohdassa tarkoitettuja aikaisempia taloudellisia tietoja ei ole saatavilla, kauppatietorekisterin rekisteröintihakemuksen on sisällettävä seuraavat hakijaa koskevat tiedot:
               
                           a)
                        
                        
                           pro forma -laskelma, josta käyvät ilmi kauppatietorekisterin omat resurssit ja ennakoitu liiketoimintatilanne kuusi kuukautta rekisteröinnin myöntämisen jälkeen;
                        
                     
                           b)
                        
                        
                           osavuosikatsaus, jos tilinpäätös ei ole vielä saatavilla pyydetyltä ajanjaksolta;
                        
                     
                           c)
                        
                        
                           laskelma taloudellisesta asemasta, kuten tase, tuloslaskelma, oman pääoman muutokset, kassavirtalaskelma ja liitetiedot, joihin sisältyy yhteenveto tilinpäätöksen laatimisperiaatteista, ja muut selventävät liitetiedot.
                        
                     
            
               4.   Kauppatietorekisterin rekisteröintihakemuksen on sisällettävä mahdollisen emoyrityksen tarkastetut vuositilinpäätökset kolmelta hakemuksen esittämispäivää edeltävältä tilikaudelta.
            
            
               5.   Kauppatietorekisterin rekisteröintihakemuksen on myös sisällettävä seuraavat hakijaa koskevat rahoitukseen liittyvät tiedot:
               
                           a)
                        
                        
                           mahdolliset tulevat suunnitelmat tytäryritysten perustamiseksi ja sijoittamiseksi;
                        
                     
                           b)
                        
                        
                           kuvaus liiketoiminnasta, jota hakija aikoo harjoittaa, sekä mahdollisten tytäryritysten ja sivuliikkeiden toiminnan täsmentäminen.
                        
                     
         
         
            13 artikla
            Eturistiriitojen hallinta
            Kauppatietorekisterin rekisteröintihakemuksen on sisällettävä hakijan eturistiriitojen hallitsemiseksi käyttöönottamista toimintatavoista ja menettelyistä seuraavat tiedot:
            
                        a)
                     
                     
                        eturistiriitojen tunnistamiseen, hallitsemiseen ja eturistiriidoista ilmoittamiseen liittyvät toimintatavat ja menettelyt sekä kuvaus prosessista, jolla varmistetaan, että asianomaiset henkilöt ovat tietoisia menettelytavoista ja menettelyistä;
                     
                  
                        b)
                     
                     
                        muut käyttöönotetut toimenpiteet ja tarkastukset, joilla varmistetaan, että a alakohdassa tarkoitetut eturistiriitojen hallintaa koskevat vaatimukset täyttyvät.
                     
                  
         
            14 artikla
            Luottamuksellisuus
            
               1.   Kauppatietorekisterin rekisteröintihakemuksen on sisällettävä sisäiset toimintatavat, menettelyt ja mekanismit, joilla estetään tulevaan kauppatietorekisteriin tallennettavien tietojen käyttö
               
                           a)
                        
                        
                           laittomiin tarkoituksiin;
                        
                     
                           b)
                        
                        
                           luottamuksellisten tietojen paljastamiseen;
                        
                     
                           c)
                        
                        
                           jos se ei ole sallittu kaupallisiin tarkoituksiin.
                        
                     
            
               2.   Sisäisten toimintatapojen, menettelyjen ja mekanismien on sisällettävä sisäiset menettelyt, jotka koskevat henkilöstön lupaa käyttää salasanoja tietoihin pääsemiseksi ja joissa kuvataan, mihin tarkoituksiin henkilöstö käyttää tietoja, sekä tarkasteltavien tietojen laajuutta ja tietojen käytön mahdollisia rajoituksia, sekä yksityiskohtaiset tiedot käytössä olevista mekanismeista ja tarkastuksista, joilla hallitaan tehokkaasti mahdollisia kyberriskejä ja suojataan tallennettuja tietoja kyberhyökkäyksiltä.
            
            
               3.   Hakijoiden on toimitettava EAMV:lle tiedot prosesseista, joilla pidetään rekisteriä kaikista henkilöstön jäsenistä, jotka tutustuvat tietoihin, tietoihin tutustumisen ajankohdasta, tarkasteltujen tietojen luonteesta ja tietoihin tutustumisen tarkoituksesta.
            
         
         
            15 artikla
            Eturistiriitojen luettelo ja eturistiriitojen vähentäminen
            
               1.   Kauppatietorekisterin rekisteröintihakemuksen on sisällettävä hakemuksen esittämishetkellä ajan tasalla oleva luettelo senhetkisistä olennaisista eturistiriidoista, jotka liittyvät hakijan mahdollisesti tarjoamiin oheispalveluihin tai muihin asiaan liittyviin palveluihin, ja kuvaus siitä, miten näitä eturistiriitoja hallinnoidaan.
            
            
               2.   Jos hakija kuuluu konserniin, luetteloon on sisällytettävä mahdolliset olennaiset eturistiriidat, jotka saattavat aiheutua konserniin kuuluvista muista yrityksistä, ja kuvaus siitä, miten näitä eturistiriitoja hallinnoidaan.
            
         
         
            16 artikla
            Tietotekniikkaresurssit ja ulkoistaminen
            Kauppatietorekisterin rekisteröintihakemuksen on sisällettävä seuraavat tietotekniikkaresursseihin liittyvät tiedot:
            
                        a)
                     
                     
                        tietotekniikkajärjestelmän yksityiskohtainen kuvaus, mukaan lukien asiaankuuluvat liiketoimintaa koskevat vaatimukset, toiminnalliset ja tekniset eritelmät, järjestelmän arkkitehtuurin ja tekniikan suunnittelu, tietomalli ja tietovirrat sekä toimet ja hallinnolliset menettelyt ja käsikirjat;
                     
                  
                        b)
                     
                     
                        hakijan kehittämät käyttäjätoiminteet palvelujen tarjoamiseksi asianomaisille käyttäjille, mukaan lukien jäljennös mahdollisesta käyttäjän käsikirjasta ja sisäisistä menettelyistä;
                     
                  
                        c)
                     
                     
                        hakijan tietotekniikkaresursseihin soveltama investointi- ja uudistamispolitiikka;
                     
                  
                        d)
                     
                     
                        hakijan tekemät ulkoistamisjärjestelyt, mukaan lukien seuraavat:
                        
                                    i)
                                 
                                 
                                    yksityiskohtaiset määritelmät tarjottavista palveluista, mukaan lukien näiden palvelujen mitattavissa oleva laajuus, toimintojen yksityiskohtaisuus sekä edellytykset, joilla kyseiset toiminnot suoritetaan, ja niiden aikataulut;
                                 
                              
                                    ii)
                                 
                                 
                                    palvelutasosopimukset, joissa on selkeät tehtävät, vastuut, mittarit ja tavoitteet kutakin ulkoistettua kauppatietorekisterin keskeistä vaatimusta varten, ulkoistettujen toimintojen palvelutason seurantaan käytetyt menetelmät sekä toimenpiteet tai toimet, jotka toteutetaan, jos palvelutasoa koskevia tavoitteita ei saavuteta;
                                 
                              
                                    iii)
                                 
                                 
                                    jäljennös tällaisia järjestelyjä koskevista sopimuksista.
                                 
                              
                  
         
            17 artikla
            Oheispalvelut
            Jos hakija, hakijan konserniin kuuluva yritys taikka yritys, jonka kanssa hakijalla on kaupankäyntipalveluja tai kaupan jälkeisiä palveluja koskeva sopimus, tarjoaa tai aikoo tarjota oheispalveluja, kauppatietorekisterin rekisteröintihakemuksen on sisällettävä seuraavat tiedot:
            
                        a)
                     
                     
                        kuvaus oheispalveluista, joita hakija tai sen konserniin kuuluva yritys suorittaa, ja kuvaus mahdollisesta sopimuksesta, joka kauppatietorekisterillä on kaupankäyntipalveluja, kaupan jälkeisiä palveluja tai muita asiaan liittyviä palveluja tarjoavien yritysten kanssa, ja jäljennökset tällaisista sopimuksista;
                     
                  
                        b)
                     
                     
                        menettelyt ja toimintatavat, joilla varmistetaan hakijan asetuksen (EU) 2015/2365 mukaisten kauppatietorekisteripalvelujen toiminnallinen erottaminen tarvittavalla tavalla muista liiketoiminnan osa-alueista resurssien, järjestelmien ja menettelyjen osalta, myös niistä liiketoiminnan osa-alueista, joihin sisältyy palvelujen tarjoaminen unionin tai kolmannen maan lainsäädännön mukaisesti riippumatta siitä, hoitaako kyseistä erillistä liiketoiminnan osa-aluetta kauppatietorekisteri, sen omistusyhteisöön kuuluva yritys tai mikä muu tahansa yritys, jonka kanssa kauppatietorekisterillä on sopimus kaupankäyntiketjussa tai kaupan jälkeisessä ketjussa tai kyseisillä liiketoiminnan osa-alueilla.
                     
                  
         
            18 artikla
            Pääsyä koskevien sääntöjen avoimuus
            
               1.   Kauppatietorekisterin rekisteröintihakemuksen on sisällettävä seuraavat tiedot:
               
                           a)
                        
                        
                           toimintatavat ja menettelyt, joiden mukaisesti erityyppiset käyttäjät raportoivat ja pääsevät käsiksi kauppatietorekisterin tietoihin, mukaan lukien prosessit, joita asianomaiset käyttäjät saattavat tarvita päästäkseen kauppatietorekisterissä oleviin tietoihin, tutustuakseen niihin tai muuttaakseen niitä;
                        
                     
                           b)
                        
                        
                           jäljennös ehdoista ja edellytyksistä, joilla määritetään eri käyttäjien oikeudet ja velvollisuudet kauppatietorekisterissä oleviin tietoihin nähden;
                        
                     
                           c)
                        
                        
                           kuvaus käyttäjiä varten olevista eri pääsyluokista;
                        
                     
                           d)
                        
                        
                           pääsyä koskevat toimintatavat ja menettelyt, joita noudattaen muut palveluntarjoajat voivat saada syrjimättömän pääsyn kauppatietorekisterissä oleviin tietoihin sillä edellytyksellä, että asianomaiset vastapuolet ovat antaneet siihen kirjallisen, vapaaehtoisen ja peruutettavissa olevan suostumuksensa;
                        
                     
                           e)
                        
                        
                           kuvaus niistä kanavista ja mekanismeista, joita kauppatietorekisteri käyttää tiedottaakseen julkisesti pääsystä kyseiseen kauppatietorekisteriin.
                        
                     
            
               2.   Edellä 1 kohdan a, b ja c alakohdassa tarkoitetut tiedot on tarkennettava seuraavien käyttäjätyyppien osalta:
               
                           a)
                        
                        
                           sisäiset käyttäjät;
                        
                     
                           b)
                        
                        
                           raportoivat vastapuolet;
                        
                     
                           c)
                        
                        
                           raportoivat yhteisöt;
                        
                     
                           d)
                        
                        
                           raportoinnista vastaavat yhteisöt;
                        
                     
                           e)
                        
                        
                           muut kuin raportoivat vastapuolet;
                        
                     
                           f)
                        
                        
                           muut kuin raportoivat kolmannet osapuolet;
                        
                     
                           g)
                        
                        
                           asetuksen (EU) 2015/2365 12 artiklan 2 kohdassa luetellut yhteisöt;
                        
                     
                           h)
                        
                        
                           tarvittaessa muuntyyppiset käyttäjät.
                        
                     
         
         
            19 artikla
            Tietojen täydellisyyden ja oikeellisuuden todentaminen
            Kauppatietorekisterin rekisteröintihakemuksen on sisällettävä seuraavat tiedot:
            
                        a)
                     
                     
                        niiden käyttäjien henkilöllisyyden todentamismenettelyt, joilla on pääsy kauppatietorekisteriin delegoidun asetuksen (EU) 2019/358 1 artiklan mukaisesti;
                     
                  
                        b)
                     
                     
                        menettelyt, joilla todennetaan ISO 20022 -standardin mukainen XML-mallin käyttö delegoidun asetuksen (EU) 2019/358 1 artiklan mukaisesti;
                     
                  
                        c)
                     
                     
                        menettelyt, joilla todennetaan raportoivan vastapuolen puolesta raportoivan yhteisön toimilupa ja tietotekninen lupa delegoidun asetuksen (EU) 2019/358 1 artiklan mukaisesti;
                     
                  
                        d)
                     
                     
                        menettelyt, joilla todennetaan, että ilmoitettujen arvopapereilla toteutettavien rahoitustoimien tietojen looginen järjestys säilyy aina delegoidun asetuksen (EU) 2019/358 1 artiklan mukaisesti;
                     
                  
                        e)
                     
                     
                        menettelyt, joilla todennetaan ilmoitettujen arvopapereilla toteutettavien rahoitustoimien tietojen täydellisyys ja oikeellisuus delegoidun asetuksen (EU) 2019/358 1 artiklan mukaisesti;
                     
                  
                        f)
                     
                     
                        menettelyt, joilla tiedot täsmäytetään tehokkaasti kauppatietorekisterien välillä, jos vastapuolet tekevät ilmoituksia eri kauppatietorekistereihin delegoidun asetuksen (EU) 2019/358 2 artiklan mukaisesti;
                     
                  
                        g)
                     
                     
                        menettelyt palautteen antamiseksi arvopapereilla toteutettavien rahoitustoimien vastapuolille tai niiden puolesta raportoiville kolmansille osapuolille a–e alakohdan mukaisesti tehdyistä tarkastuksista sekä f alakohdan mukaisen täsmäytyksen tuloksista delegoidun asetuksen (EU) 2019/358 3 artiklan mukaisesti;
                     
                  
         
            20 artikla
            Hinnoittelupolitiikan avoimuus
            Kauppatietorekisterin rekisteröintihakemuksen on sisällettävä hakijan osalta kuvaus seuraavista:
            
                        a)
                     
                     
                        hinnoittelupolitiikka, mukaan lukien nykyiset alennukset ja hyvitykset sekä perusteet näiden vähennysten saamiseksi;
                     
                  
                        b)
                     
                     
                        mahdollisten kauppatietorekisteripalvelujen ja oheispalvelujen tarjoamiseen liittyvä maksurakenne, mukaan lukien kauppatietorekisteripalvelujen ja oheispalvelujen arvioidut kustannukset, sekä yksityiskohtaiset tiedot menetelmistä, joita käytetään niiden kustannusten merkitsemiseksi erikseen tileihin, joita hakijalle voi aiheutua kauppatietorekisteripalvelujen ja oheispalvelujen tarjoamisesta;
                     
                  
                        c)
                     
                     
                        menetelmät, joita käytetään näiden tietojen esittämiseksi kaikentyyppisille käyttäjille, mukaan lukien jäljennös maksurakenteesta siten, että kauppatietorekisteripalvelut ja oheispalvelut on eriytetty.
                     
                  
         
            21 artikla
            Operatiivinen riski
            
               1.   Kauppatietorekisterin rekisteröintihakemuksen on sisällettävä seuraavat tiedot:
               
                           a)
                        
                        
                           yksityiskohtainen kuvaus käytettävissä olevista resursseista ja menettelyistä, joiden avulla on tarkoitus havaita ja vähentää operatiivisia riskejä ja muita olennaisia riskejä, joille hakija on altistunut, mukaan lukien jäljennös kaikista asiaankuuluvista politiikoista, menetelmistä, sisäisistä menettelyistä ja käsikirjoista;
                        
                     
                           b)
                        
                        
                           kuvaus omasta pääomasta saaduista likvideistä nettovaroista, joilla katetaan mahdolliset yleiset liiketappiot, jotta palveluja voidaan tarjota keskeytymättä, ja arvio rahoitusvarojen riittävyydestä, kun tarkoituksena on kattaa kriittisten toimintojen ja palvelujen lopettamisen tai uudelleenorganisoinnin toimintakustannukset vähintään kuuden kuukauden ajanjaksolta;
                        
                     
                           c)
                        
                        
                           hakijan liiketoiminnan jatkuvuutta koskeva suunnitelma ja suunnitelman päivittämistä koskevat toimintaperiaatteet, mukaan lukien seuraavat:
                           
                                       i)
                                    
                                    
                                       kaikki liiketoimintaprosessit, resurssit, eskalointimenettelyt ja asiaan liittyvät järjestelmät, jotka ovat ratkaisevia hakijana olevan kauppatietorekisterin tarjoamien palvelujen varmistamiseksi, mukaan lukien mahdolliset ulkoistetut palvelut sekä kauppatietorekisterin strategia, toimintaperiaatteet ja tavoitteet näiden prosessien jatkamiseksi;
                                    
                                 
                                       ii)
                                    
                                    
                                       järjestelyt, jotka ovat käytössä muiden finanssimarkkinoiden rakenteiden tarjoajien kanssa, mukaan lukien muut kauppatietorekisterit;
                                    
                                 
                                       iii)
                                    
                                    
                                       järjestelyt, joilla varmistetaan palvelun vähimmäistaso kriittisissä toiminnoissa, ja näiden prosessien täysimääräiseen palautumiseen arviolta kuluva aika;
                                    
                                 
                                       iv)
                                    
                                    
                                       liiketoimintaprosessien ja järjestelmien pisin hyväksyttävissä oleva palautumisaika, kun otetaan huomioon asetuksen (EU) 2015/2365 4 artiklassa säädetty määräaika ilmoituksen tekemiseksi kauppatietorekisteriin ja sen tiedon määrä, joka kauppatietorekisterin on käsiteltävä kyseisen päivittäisen ajanjakson aikana;
                                    
                                 
                                       v)
                                    
                                    
                                       menettelyt, joilla käsitellään tapahtumatietojen kirjausta tai tarkastelua;
                                    
                                 
                                       vi)
                                    
                                    
                                       testausohjelma ja testien tulokset;
                                    
                                 
                                       vii)
                                    
                                    
                                       vaihtoehtoisten käytettävissä olevien teknisten ja operatiivisten sijoituspaikkojen lukumäärä, niiden sijainti, resurssit verrattuna keskuspaikkaan sekä käytössä olevat liiketoiminnan jatkuvuutta koskevat menettelyt siinä tapauksessa, että vaihtoehtoisia sijoituspaikkoja on käytettävä;
                                    
                                 
                                       viii)
                                    
                                    
                                       tiedot toissijaiselle liiketoimintapaikalle pääsystä, jotta henkilöstö voi varmistaa palvelun jatkuvuuden, jos keskustoimistoa ei voida käyttää;
                                    
                                 
                                       ix)
                                    
                                    
                                       suunnitelmat, menettelyt ja järjestelyt hätätilanteiden käsittelemiseksi ja henkilöstön turvallisuuden varmistamiseksi;
                                    
                                 
                                       x)
                                    
                                    
                                       kriisien hallintaa koskevat suunnitelmat, menettelyt ja järjestelyt, mukaan lukien toiminnan jatkuvuutta koskevien yleisten toimien koordinointi ja nopea ja tehokas aktivointi tietyn palautumisaikatavoitteen sisällä;
                                    
                                 
                                       xi)
                                    
                                    
                                       suunnitelmat, menettelyt ja järjestelyt hakijan järjestelmän sekä sovellus- ja infrastruktuurikomponenttien palauttamiseksi toimintaan asetetun palautumisaikatavoitteen kuluessa.
                                    
                                 
                     
                           d)
                        
                        
                           kuvaus järjestelyistä, joilla varmistetaan, että hakijana olevan kauppatietorekisterin toiminta jatkuu häiriötilanteissa, ja kauppatietorekisterin käyttäjien ja muiden kolmansien osapuolten osuus näissä järjestelyissä.
                        
                     
            
               2.   Kauppatietorekisterin rekisteröintihakemuksen on sisällettävä menettelyt, joilla varmistetaan alkuperäisen kauppatietorekisterin asianmukainen korvaaminen, jos raportoiva vastapuoli sitä pyytää, tai jos muiden kuin raportoivien vastapuolten puolesta raportoiva osapuoli sitä pyytää, tai jos tällainen korvaaminen on seurausta rekisteröinnin peruuttamisesta, ja siihen on sisällyttävä menettelyt tietojen siirtämiseksi ja raportoinnin uudelleensuuntaamiseksi toiseen kauppatietorekisteriin.
            
         
         
            22 artikla
            Rekisterinpitoa koskevat toimintaperiaatteet
            
               1.   Kauppatietorekisterin rekisteröintihakemuksen on sisällettävä datan vastaanottoa ja hallinnointia koskevat tiedot, mukaan lukien toimintatavat ja menettelyt, jotka hakija on ottanut käyttöön varmistaakseen seuraavat seikat:
               
                           a)
                        
                        
                           ilmoitettujen tietojen oikea-aikainen ja täsmällinen rekisteröiminen;
                        
                     
                           b)
                        
                        
                           kaikkien arvopapereilla toteutettavan rahoitustoimen tekemistä, muuttamista tai päättymistä koskevien ilmoitettujen tietojen kirjaaminen raportointilokiin;
                        
                     
                           c)
                        
                        
                           tietojen säilyttäminen sekä online että offline;
                        
                     
                           d)
                        
                        
                           tietojen asianmukainen kopiointi liiketoiminnan jatkuvuutta ajatellen.
                        
                     
            
               2.   Kauppatietorekisterin rekisteröintihakemuksen on sisällettävä tiedot rekisterinpitojärjestelmistä, toimintatavoista ja menettelyistä, joilla varmistetaan, että ilmoitettuja tietoja mukautetaan asianmukaisesti ja että positiot lasketaan oikein asiaa koskevissa laeissa tai säännöksissä asetettujen vaatimusten mukaisesti.
            
         
         
            23 artikla
            Tietojen saatavuuteen liittyvät menetelmät
            Kauppatietorekisterin rekisteröintihakemuksen on sisällettävä kuvaus niistä resursseista, menetelmistä ja kanavista, joita hakija käyttää antaakseen pääsyn tietoihin asetuksen (EU) 2015/2365 12 artiklan 1, 2 ja 3 kohdan mukaisesti, sekä seuraavat tiedot:
            
                        a)
                     
                     
                        menettely kokonaispositioiden laskemiseksi delegoidun asetuksen (EU) 2019/358 6 artiklan mukaisesti ja kuvaus niistä resursseista, menetelmistä ja kanavista, joita kauppatietorekisteri käyttää helpottaakseen yleisön pääsyä kauppatietorekisterin tietoihin asetuksen (EU) 2015/2365 12 artiklan 1 kohdan mukaisesti, kuvaus päivitystiheydestä sekä jäljennös erityisistä käsikirjoista ja sisäisistä toimintatavoista;
                     
                  
                        b)
                     
                     
                        kuvaus niistä resursseista, menetelmistä ja toiminteista, joita kauppatietorekisteri käyttää helpottaakseen asianomaisten viranomaisten pääsyä kauppatietorekisterin tietoihin asetuksen (EU) 2015/2365 12 artiklan 2 kohdan mukaisesti, päivitystiheys, valvonta ja tarkastukset, joita kauppatietorekisteri saattaa hyödyntää pääsyn suodatusprosessissa, sekä jäljennös mahdollisista erityisistä käsikirjoista ja sisäisistä toimintatavoista;
                     
                  
                        c)
                     
                     
                        menettely ja kuvaus niistä resursseista, menetelmistä ja kanavista, joita kauppatietorekisteri käyttää helpottaakseen oikea-aikaista ja kattavaa tietojen keräämistä vastapuolilta, arvopapereilla toteutettavien rahoitustoimien vastapuolten pääsyä kauppatietorekisterin tietoihin asetuksen (EU) 2015/2365 4 artiklan 6 kohdan ja asetuksen (EU) N:o 648/2012 80 artiklan 5 kohdan mukaisesti sekä jäljennös erityisistä käsikirjoista ja sisäisistä toimintatavoista.
                     
                  
         
            24 artikla
            Viranomaisten suora ja välitön pääsy tietoihin
            Kauppatietorekisterin rekisteröintihakemuksen on sisällettävä seuraavat tiedot:
            
                        a)
                     
                     
                        ehdot ja edellytykset, joilla asetuksen (EU) 2015/2365 12 artiklan 2 kohdassa tarkoitetuille viranomaisille annetaan suora ja välitön pääsy kauppatietorekisterissä oleviin arvopapereilla toteutettavien rahoitustoimien tietoihin delegoidun asetuksen (EU) 2019/357 mukaisesti;
                     
                  
                        b)
                     
                     
                        menettely, jolla a alakohdassa tarkoitetuille viranomaisille annetaan suora ja välitön pääsy kauppatietorekisterissä oleviin arvopapereilla toteutettavien rahoitustoimien tietoihin delegoidun asetuksen (EU) 2019/358 4 ja 5 artiklan mukaisesti;
                     
                  
                        c)
                     
                     
                        menettely, jolla varmistetaan kyseisten viranomaisten käyttämien tietojen eheys.
                     
                  
         
            25 artikla
            Maksujen suorittaminen
            Kauppatietorekisterin rekisteröintihakemuksen on sisällettävä todiste siitä, että on suoritettu asianomaiset rekisteröintimaksut, jotka vahvistetaan komission delegoidun asetuksen (EU) 2019/360 (8) mukaisesti.
         
         
            26 artikla
            Rekisteröinnin laajentamisen yhteydessä annettavat tiedot
            Sovellettaessa asetuksen (EU) 2015/2365 5 artiklan 5 kohdan b alakohtaa voimassa olevan rekisteröinnin laajentamista koskevan hakemuksen on sisällettävä seuraavissa säännöksissä mainitut tiedot:
            
                        a)
                     
                     
                        1 artikla lukuun ottamatta 1 kohdan k alakohtaa;
                     
                  
                        b)
                     
                     
                        2 artikla;
                     
                  
                        c)
                     
                     
                        5 artikla;
                     
                  
                        d)
                     
                     
                        7 artikla lukuun ottamatta 2 kohdan d alakohtaa;
                     
                  
                        e)
                     
                     
                        8 artiklan b alakohta;
                     
                  
                        f)
                     
                     
                        9 artiklan 1 kohdan b alakohta ja 1 kohdan e alakohta;
                     
                  
                        g)
                     
                     
                        11 artikla;
                     
                  
                        h)
                     
                     
                        12 artiklan 2 kohta;
                     
                  
                        i)
                     
                     
                        13 artikla;
                     
                  
                        j)
                     
                     
                        14 artiklan 2 kohta;
                     
                  
                        k)
                     
                     
                        15 artikla;
                     
                  
                        l)
                     
                     
                        16 artikla lukuun ottamatta c alakohtaa;
                     
                  
                        m)
                     
                     
                        17 artikla;
                     
                  
                        n)
                     
                     
                        18 artikla;
                     
                  
                        o)
                     
                     
                        19 artikla;
                     
                  
                        p)
                     
                     
                        20 artikla;
                     
                  
                        q)
                     
                     
                        21 artikla;
                     
                  
                        r)
                     
                     
                        22 artikla;
                     
                  
                        s)
                     
                     
                        23 artikla;
                     
                  
                        t)
                     
                     
                        24 artikla;
                     
                  
                        u)
                     
                     
                        25 artikla;
                     
                  
                        v)
                     
                     
                        27 artikla.
                     
                  
         
            27 artikla
            Hakemuksen oikeellisuuden ja täydellisyyden todentaminen
            
               1.   Kaikkiin tietoihin, jotka EAMV:lle toimitetaan rekisteröintiprosessin aikana, on liitettävä kauppatietorekisterin hallituksen jäsenen ja ylimmän johdon jäsenen allekirjoittama kirje, jossa todistetaan, että toimitetut tiedot ovat heidän parhaan tietämyksensä mukaan oikeita ja täydellisiä niiden toimittamispäivänä.
            
            
               2.   Tietoihin on tarpeen mukaan liitettävä asiaa koskevat yrityksen oikeudelliset asiakirjat, jotka todistavat tietojen paikkansapitävyyden.
            
         
         
            28 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä joulukuuta 2018.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 337, 23.12.2015, s. 1.
         
            (2)  Komission delegoitu asetus (EU) N:o 150/2013, annettu 19 päivänä joulukuuta 2012, OTC-johdannaisista, keskusvastapuolista ja kauppatietorekistereistä annetun Euroopan parlamentin ja neuvoston asetuksen (EU) N:o 648/2012 täydentämisestä kauppatietorekisterien rekisteröintihakemusten yksityiskohtia koskevien teknisten sääntelystandardien osalta (EUVL L 52, 23.2.2013, s. 25).
         
            (3)  Komission delegoitu asetus (EU) 2019/357, annettu 13 päivänä joulukuuta 2018, Euroopan parlamentin ja neuvoston asetuksen (EU) 2015/2365 täydentämisestä kauppatietorekistereissä pidettyihin arvopapereilla toteutettavia rahoitustoimia koskeviin tietoihin pääsyä koskevilla teknisillä sääntelystandardeilla (katso tämän virallisen lehden sivu 22).
         
            (4)  Komission delegoitu asetus (EU) 2019/358, annettu 13 päivänä joulukuuta 2018, Euroopan parlamentin ja neuvoston asetuksen (EU) 2015/2365 täydentämisestä teknisillä sääntelystandardeilla, jotka koskevat kauppatietorekisterien suorittamaa arvopapereilla toteutettavia rahoitustoimia koskevien tietojen keräämistä, tarkistamista, yhdistelemistä, vertailua ja julkaisemista (katso tämän virallisen lehden sivu 30).
         
            (5)  EUVL L 331, 15.12.2010, s. 84.
         
            (6)  Euroopan parlamentin ja neuvoston asetus (EY) N:o 1606/2002, annettu 19 päivänä heinäkuuta 2002, kansainvälisten tilinpäätösstandardien soveltamisesta (EYVL L 243, 11.9.2002, s. 1).
         
            (7)  Euroopan parlamentin ja neuvoston direktiivi 2006/43/EY, annettu 17 päivänä toukokuuta 2006, tilinpäätösten ja konsolidoitujen tilinpäätösten lakisääteisestä tilintarkastuksesta, direktiivien 78/660/ETY ja 83/349/ETY muuttamisesta sekä neuvoston direktiivin 84/253/ETY kumoamisesta (EUVL L 157, 9.6.2006, s. 87).
         
            (8)  Komission delegoitu asetus (EU) 2019/360, annettu 13 päivänä joulukuuta 2018, Euroopan parlamentin ja neuvoston asetuksen (EU) 2015/2365 täydentämisestä Euroopan arvopaperimarkkinaviranomaisen kauppatietorekistereiltä perimien maksujen osalta (katso tämän virallisen lehden sivu 58).